**Projektas**

**PLUNGĖS RAJONO SAVIVALDYBĖS**

**TARYBA**  
  
**SPRENDIMAS**

**DĖL PLUNGĖS RAJONO SAVIVALDYBĖS SUTIKIMŲ LAIKINAI NAUDOTIS VALSTYBINE ŽEME STATYBOS METU IŠDAVIMO TAISYKLIŲ PATVIRTINIMO**

2024 m. gegužės 30 d. Nr. T1-   
Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, 16 straipsnio 1 dalimi ir Lietuvos Respublikos žemės įstatymo 7 straipsnio 1 dalies 2 punktu, 34 straipsnio 1 dalimi, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės sutikimų laikinai naudotis valstybine žeme statybos metu išdavimo taisykles (pridedama).

2. Pripažinti netekusiu galios Plungės rajono savivaldybės tarybos 2023 m. gruodžio 21 d. sprendimą Nr. T1-345 „Dėl Sutikimų laikinai naudotis valstybine žeme statybos metu Plungės miesto ir Plungės rajono savivaldybės miestelių teritorijose išdavimo taisyklių patvirtinimo“.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Architektūros ir teritorijų planavimo skyriaus vedėjas Tomas Jocys

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Architektūros ir teritorijų planavimo skyriaus vyresn. specialistas Apolinaras Latakas

PATVIRTINTA

Plungės rajono savivaldybės tarybos

2024 m. gegužės 30 d.

sprendimu Nr. T1-

**PLUNGĖS RAJONO SAVIVALDYBĖS SUTIKIMŲ LAIKINAI NAUDOTIS VALSTYBINE ŽEME STATYBOS METUIŠDAVIMO TAISYKLĖS**

**I SKYRIUS**

**BENDROSIOS NUOSTATOS**

1. Plungės rajono savivaldybės sutikimų laikinai naudotis valstybine žeme statybos metu išdavimo taisyklės (toliau – Taisyklės) reglamentuoja Plungės rajono savivaldybės (toliau – Savivaldybė) išduodamų sutikimų statybos metu laikinai naudotis Savivaldybės patikėjimo teise valdoma valstybine žeme, esančia už žemės sklypo, kuriame planuojama vykdyti statybą, ribų (toliau – Sutikimas), išdavimo sąlygas ir tvarką.

2. Sutikimas gali būti išduodamas naudoti tiek teisės aktų nustatyta tvarka suformuotus ir Nekilnojamojo turto registre įregistruotus valstybinės žemės sklypus (jų dalis), tiek žemės sklypais nesuformuotus valstybinės žemės plotus, esančius už žemės sklypo, kuriame planuojama vykdyti statybą, ribų (toliau – valstybinės žemės plotas).

3. Sutikimus išduoda Savivaldybės meras, arba Lietuvos Respublikos žemės įstatyme nustatyta tvarka įgaliotas Savivaldybės administracijos direktorius.

Sutikimai išduodami per Žemės informacinę sistemą (toliau – ŽIS). Prisijungimo prie ŽIS nuoroda viešinama per Topografijos, inžinerinės infrastruktūros, teritorijų planavimo ir statybos elektroninių vartų informacinę sistemą ([www.planuojustatau.lt](http://www.planuojustatau.lt)).

**II SKYRIUS**

**SUTIKIMŲ IŠDAVIMO TVARKA**

4. Sutikimas išduodamas statant naują statinį, rekonstruojant esamą, atliekant statinio kapitalinį ar paprastąjį remontą, atnaujinant (modernizuojant) ar griaunant statinį, jeigu valstybinės žemės sklypą (jo dalį) arba valstybinės žemės plotą numatoma laikinai naudoti statybos metu, t. y. laikinam statybinių medžiagų, dirvožemio, sapropelio ir kitokių statybos procesui užtikrinti reikalingų medžiagų sandėliavimui, konstrukcijų laikymui ir statymui, technikos ir transporto priemonių laikymui, tvoros aptvėrimui statybos vietoje.

5. Sutikimas išduodamas statytojui (užsakovui) (toliau – Asmuo).

6. Asmuo, pageidaujantis gauti Sutikimą, per ŽIS inicijuoja sutikimų laikinai naudotis valstybine žeme statybos metu išdavimo elektroninę paslaugą (toliau – Sutikimo paslauga) ir pateikia:

6.1. užpildytą elektroninę prašymo išduoti Sutikimą formą (toliau – Prašymas išduoti Sutikimą). Prašyme išduoti Sutikimą turi būti nurodytos priežastys ir motyvai, kodėl nėra galimybės statybos metu naudoti žemės sklypo (jo dalies), kuriame vykdoma statyba, ir terminas, kuriam prašoma išduoti Sutikimą;

6.2. statybvietės planą (toliau – Planas), numatytą statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“ (toliau – Reglamentas), 8 priedo 46.17 papunktyje, arba statybvietės schemą (toliau – Schema), kai Planas vadovaujantis Reglamentu neturi būti rengiamas;

6.3. kai planuojama statybos metu laikinai naudotis valstybine žeme, esančia kelių apsaugos zonose, – atitinkamo kelio valdytojo pritarimą / raštą, kuriame būtų nurodyta, ar kelio valdytojas neprieštarauja dėl laikino veiklos vykdymo valstybinės žemės plote, kuriuo planuojama laikinai naudotis statybų metu.

7. Planas ar Schema turi būti parengti masteliu 1:500–1:1000. Planas turi būti parengtas naudojant aktualius Topografijos ir inžinerinės infrastruktūros informacinės sistemos duomenis. Schemą, kai nėra parengtas topografinis planas, galima rengti naudojant naujausią ortofotografinį žemėlapį, įtrauktą į Valstybinių erdvinių duomenų rinkinių ir žemėlapių sąrašą, patvirtintą Lietuvos Respublikos aplinkos ministro 2023 m. rugpjūčio 1 d. įsakymu Nr. D1-261 „Dėl Valstybinių erdvinių duomenų rinkinių ir žemėlapių sąrašo patvirtinimo“. Plane ar Schemoje turi būti pažymėtos Nekilnojamojo turto registre įregistruotų žemės sklypų ribos ir valstybinės žemės sklypo (jo dalies) ar valstybinės žemės ploto, kurį planuojama laikinai naudoti statybos metu, ribos, nurodytas planuojamos naudoti teritorijos plotas.

Asmuo Taisyklių 6 punkte nurodytus dokumentus pateikia naudodamasis Sutikimo paslaugos priemonėmis ir, naudodamasis šiomis priemonėmis, nurodo arba Sutikimo paslaugos žemėlapio dalyje pažymi valstybinės žemės sklypo (jo dalies) ar valstybinės žemės ploto, kurį planuojama laikinai naudoti statybos metu, centro koordinates.

8. Savivaldybės administracijos Architektūros ir teritorijų planavimo skyrius (toliau – Skyrius) per 3 darbo dienas nuo Prašymo išduoti Sutikimą gavimo patikrina, ar kartu su prašymu pateikti Taisyklių 6 punkte nurodyti dokumentai, ar Planas arba Schema atitinka Taisyklių 7 punkto reikalavimus, ar planuojamas laikinas naudojimasis valstybinės žemės sklypu (jo dalimi)ar valstybinės žemės plotu neprieštarauja šioms Taisyklėms ir kitiems teisės aktams, reglamentuojantiems valstybinės žemės tvarkymą ir administravimą, taip pat patikrina, ar pažymėtos valstybinės žemės sklypo (jo dalies) ar valstybinės žemės ploto, kurį planuojama laikinai naudoti statybos metu, centro koordinatės.

Jeigu kartu su Prašymu išduoti Sutikimą nepateiktas Planas ar Schema arba jeigu Planas ar Schema neatitinka šių Taisyklių 7 punkto reikalavimų ir (ar) planuojamas laikinas naudojimasis valstybinės žemės sklypu (jo dalimi) ar valstybinės žemės plotu prieštarauja šioms Taisyklėms ir kitiems teisės aktams, reglamentuojantiems valstybinės žemės tvarkymą ir administravimą, Skyrius per 6 darbo dienas nuo Prašymo išduoti Sutikimą gavimo dienos apie tai Sutikimo paslaugos priemonėmis informuoja Prašymą išduoti Sutikimą pateikusį asmenį, kad būtina ištaisyti nurodytus trūkumus (3 priedas). Asmuo, ištaisęs Skyriaus nurodytus trūkumus, naudodamasis Sutikimo paslaugos priemonėmis pateikia naują Prašymą išduoti Sutikimą ir prideda prie jo Taisyklių 6 punkte nurodytus dokumentus.

9. Skyrius, gavęs visus šių Taisyklių 6 punkte nurodytus dokumentus ir nustatęs, kad planuojama statybos metu laikinai naudotis naudojamu valstybinės žemės sklypu (jo dalimi), per 5 darbo dienas nuo Prašymo išduoti Sutikimą gavimo dienos elektroninėmis priemonėmis kreipiasi į valstybinės žemės sklypo (jo dalies) naudotoją prašydamas per 3 darbo dienas nuo informacijos gavimo dienos pateikti informaciją, ar valstybinės žemės sklypo naudotojas neprieštarauja dėl naudojamo žemės sklypo (jo dalies) laikino naudojimo statybos metu ir (ar) suteikimas laikinai naudotis naudojamu valstybinės žemės sklypu (jo dalimi) netrukdys žemės sklypo (jo dalies) naudoti pagal paskirtį.

Tais atvejais, kai nėra žinomas valstybinės žemės naudotojo elektroninio pašto adresas ir nėra galimybės informuoti valstybinės žemės naudotoją elektroninėmis priemonėmis, informacija per 5 darbo dienas nuo Prašymo išduoti Sutikimą gavimo dienos valstybinės žemės naudotojui teikiama raštu, o asmuo, pateikęs Prašymą išduoti Sutikimą, Sutikimo paslaugos priemonėmis informuojamas, kad pagal Lietuvos Respublikos viešojo administravimo įstatymo 10 straipsnio 4 dalies nuostatas Prašymo išduoti Sutikimą nagrinėjimo terminas pratęsiamas 10 darbo dienų.

10. Skyrius, kreipdamasis į šių Taisyklių 9 punkte nurodytą subjektą, nurodo, kad jis per 3 darbo dienas nuo kreipimosi gavimo turi pateikti nuomonę dėl laikino naudojimosi valstybinės žemės sklypu (jo dalimi), o nepateikus prašomos informacijos per 3 darbo dienas bus laikoma, kad valstybinės žemės sklypo naudotojas neprieštarauja dėl laikino naudojimosi valstybinės žemės sklypu (jo dalimi) ar valstybinės žemės plotu.

11. Skyrius, prie 3 darbo dienas nuo kreipimosi išsiuntimo gavęs iš Taisyklių 9 punkte nurodyto subjekto informaciją, kurioje išdėstyta jo nuomonė (pozicija) dėl planuojamo laikino naudojimosi valstybinės žemės sklypu (jo dalimi), per 2 darbo dienas nuo rašto gavimo dienos parengia, suderina ir Merui arba įgaliotam administracijos direktoriui teikia pasirašyti Sutikimą (1 priedas) arba sprendimą jo neišduoti. Sprendimas neišduoti Sutikimo įforminamas Savivaldybės mero arba įgalioto Administracijos direktoriaus raštu, kuriame nurodomi motyvai, dėl kurių negali būti išduodamas Sutikimas.

12. Sprendimas išduoti Sutikimą arba atsisakyti jį išduoti priimamas per 10 darbo dienų nuo Prašymo išduoti Sutikimą gavimo dienos, išskyrus tuos atvejus, kai nėra galimybės informuoti valstybinės žemės naudotoją elektroninėmis priemonėmis ir informacija jam teikiama raštu. Tokiais atvejais pagal Viešojo administravimo įstatymo 10 straipsnio 4 dalies nuostatas Prašymo išduoti Sutikimą nagrinėjimo terminas pratęsiamas 10 darbo dienų.

13. Sprendimas neišduoti Sutikimo priimamas, kai:

13.1. Taisyklių 9 punkte nurodytas subjektas motyvuotai prieštarauja dėl laikino valstybinės žemės sklypo (jo dalies) ar valstybinės žemės ploto naudojimo;

13.2. Taisyklių 9 punkte nurodytas subjektas per nustatytą terminą nepareiškė nuomonės dėl laikino valstybinės žemės sklypo (jo dalies) ar valstybinės žemės ploto naudojimo arba valstybinės žemės sklypas (jo dalis) ar valstybinės žemės plotas nėra naudojamas, tačiau Savivaldybės mero arba įgalioto Administracijos direktoriaus sprendimas išduoti Sutikimą prieštarautų šių Taisyklių ar kitų teisės aktų nuostatoms;

13.3. kai valstybinės žemės plotas, kuriuo planuojama laikinai naudotis, yra suprojektuotas patvirtintame teritorijų planavimo dokumente ar žemės valdos projekte kaip grąžinamas natūra, perduodamas ar suteikiamas neatlygintinai nuosavybėn, parduodamas, išnuomojamas, perduodamas neatlygintinai naudotis ar valdyti patikėjimo teise;

13.4. kai vadovaujantis Lietuvos Respublikos žemės paėmimo visuomenės poreikiams įgyvendinant ypatingos valstybinės svarbos projektus įstatymo ar Lietuvos Respublikos žemės įstatymo nuostatomis yra pradėta valstybinės žemės paėmimo visuomenės poreikiams procedūra;

13.5. yra galimybė statybvietę įrengti Prašymą išduoti Sutikimą pateikusio asmens privačios žemės sklype ar šio asmens naudojamame žemės sklype (jo dalyje);

13.6. asmuo, kuris prašo išduoti Sutikimą, yra savavališkai užėmęs ir naudoja valstybinės žemės plotą, nurodytą Prašyme išduoti Sutikimą;

13.7. kai šis žemės plotas reikalingas naudoti kitoms reikmėms.

14. Sutikime turi būti nurodyta, kad Sutikimas išduodamas laikinai naudoti Plane ar Schemoje, kuris (-i) yra neatskiriamoji Sutikimo dalis, pažymėtą teritoriją.

15. Apie priimtą Savivaldybės mero arba įgalioto Administracijos direktoriaus sprendimą Skyrius per 2 darbo dienas nuo sprendimo priėmimo dienos elektroninėmis priemonėmis arba raštu, jeigu nėra žinomas elektroninio pašto adresas, informuoja šių Taisyklių 9 punkte nurodytą subjektą.

**III SKYRIUS**

**BAIGIAMOSIOS NUOSTATOS**

16. Jeigu pageidaujama keisti Plane ar Schemoje pažymėtą valstybinės žemės teritoriją, kurią leista naudoti statybos metu, asmuo šių Taisyklių nustatyta tvarka, naudodamasis Sutikimo paslaugos priemonėmis, privalo pateikti naują Prašymą išduoti Sutikimą ir prie jo pridėti Taisyklių 6 punkte nurodytus dokumentus.

17. Pasikeitus statytojui, naujasis statytojas perima su išduotu Sutikimu susijusias teises ir pareigas nekeičiant išduoto Sutikimo. Naujasis statytojas įsipareigoja informuoti Savivaldybės administraciją apie išduoto Sutikimo perėmimą.

18. Sutikimas išduodamas Prašyme išduoti Sutikimą nurodytam laikotarpiui, tačiau ne ilgiau nei 2 metams. Sutikimo galiojimas asmens prašymu gali būti pratęstas Taisyklių nustatyta tvarka prašyme nurodytam laikotarpiui, tačiau ne ilgiau nei 2 metams.

Sutikime nurodoma, kad kai valstybinės žemės plotas, kuriuo planuojama laikinai naudotis, Sutikimo galiojimo laikotarpiu yra suprojektuojamas rengiamame teritorijų planavimo dokumente ar žemės valdos projekte kaip grąžinamas natūra, perduodamas ar suteikiamas neatlygintinai nuosavybėn, parduodamas, išnuomojamas perduodamas neatlygintinai naudotis ar patikėjimo teise valdyti, Sutikimas galioja iki tol, kol bus priimti sprendimai dėl valstybinės žemės ploto, kuriuo planuojama laikinai naudotis, grąžinimo natūra, perdavimo neatlygintinai nuosavybėn, pardavimo, išnuomojimo, perdavimo neatlygintinai naudotis ar patikėjimo teise valdyti arba kol šio žemės sklypo prireiks kitoms reikmėms.

19. Pagal Sutikimą įrengta statybos aikštelė, jos aptvėrimas ir kiti statiniai bei įrenginiai yra laikinieji nesudėtingieji statiniai ir Nekilnojamojo turto registre neregistruojami.

20. Pasibaigus išduoto Sutikimo terminui, nutraukus Sutikimo galiojimą nesibaigus jo terminui arba pabaigus naudoti valstybinę žemę anksčiau nei baigiasi Sutikimo galiojimas, pagal Sutikimą įrengta statybos aikštelė, jos aptvėrimas ir kiti statiniai bei įrenginiai per 20 darbo dienų turi būti nukelti ir valstybinė žemė sutvarkoma taip, kad ji būtų iki Sutikimo išdavimo dienos buvusios būklės. Apie įvykdytus reikalavimus asmuo privalo raštu informuoti Savivaldybę per 5 darbo dienas nuo valstybinės žemės sklypo (jo dalies) ar valstybinės žemės ploto sutvarkymo.

21. Sutikimo galiojimas gali būti nutraukiamas Savivaldybės mero arba įgalioto Administracijos direktoriaus sprendimu nesibaigus Sutikimo galiojimo terminui, kai valstybinės žemės sklypas (jo dalis) arba valstybinės žemės plotas tampa reikalingas naudoti kitoms reikmėms, kai asmuo nemoka žemės nuomos mokesčio arba jeigu valstybinės žemės sklypas (jo dalis) arba valstybinės žemės plotas naudojamas ne pagal Sutikime nurodytas sąlygas. Apie Sutikimo galiojimo nutraukimą Taisyklių 18 punkto antrojoje pastraipoje nustatytais atvejais asmuo informuojamas Skyriaus raštu ne vėliau nei prieš 2 mėnesius iki Sutikimo galiojimo nutraukimo. Nutraukus Sutikimo galiojimą asmuo apie tai ir apie valstybinė žemė sutvarkymo terminą papildomai informuojamas Skyriaus raštu.

Savivaldybė neatsako už asmens patirtus nuostolius pasibaigus Sutikimo galiojimo terminui arba teisės aktų nustatyta tvarka nutraukus Sutikimo galiojimą nesibaigus Sutikimo galiojimo terminui.

22. Skyrius, gavęs asmens pranešimą apie valstybinės žemės sklypo (jo dalies) ar valstybinės žemės ploto laikino naudojimo pabaigą ir jo sutvarkymą arba pasibaigus išduoto Sutikimo galiojimo terminui, per kurį asmuo turėjo sutvarkyti žemės sklypą (jo dalį) ar valstybinės žemės plotą, per 20 darbo dienų atlieka faktinių duomenų patikrinimą vietovėje (toliau – Patikrinimas), kurio metu patikrina, ar valstybinės žemės sklypas (jo dalis) ar valstybinės žemės plotas nėra naudojamas statybos reikmėms ir ar yra sutvarkytas (4 priedas). Patikrinimo metu nustatęs, kad valstybinės žemės sklypas (jo dalis) ar valstybinės žemės plotas yra naudojamas statybos reikmėms ir nėra sutvarkytas, Skyrius per 3 darbo dienas nuo Patikrinimo atlikimo dienos elektroninėmis priemonėmis informuoja asmenį apie Patikrinimo metu nustatytas aplinkybes ir nurodo 10 darbo dienų terminą, per kurį turi būti nukelti pagal Sutikimą įrengta statybos aikštelė, jos aptvėrimas ir kiti statiniai bei įrenginiai ir sutvarkytas valstybinės žemės sklypas (jo dalis) ar valstybinės žemės plotas. Asmeniui neįvykdžius minėtų reikalavimų iki Skyriaus nurodyto termino, informacija apie valstybinės žemės naudojimo pažeidimą perduodama Valstybinei teritorijų planavimo ir statybos inspekcijai prie Aplinkos ministerijos.

23. Savivaldybės mero arba įgalioto Administracijos direktoriaus ir Skyriaus veiksmai (neveikimas) išduodant Sutikimą ar atsisakant išduoti Sutikimą gali būti skundžiami Viešojo administravimo įstatymo nustatyta tvarka.

24. Asmenys pažeidę šiose Taisyklėse nustatytą tvarką atsako Lietuvos Respublikos teisės aktuose nustatyta tvarka.

25. Šios taisyklės gali būti papildomos, keičiamos arba pripažįstamos netekusiomis galios Plungės rajono savivaldybės tarybos sprendimu.

26. Pagal šias taisykles priimtų sprendimų kontrolę vykdo Plungės rajono savivaldybės kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės sutikimų laikinai naudotis valstybine žeme statybos metu išdavimo taisyklių

1 priedas

(**Sutikimo laikinai naudotis valstybine žeme statybos metu formos pavyzdys**)



**PLUNGĖS RAJONO SAVIVALDYBĖS MERAS**

|  |  |
| --- | --- |
|  | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ |

**DĖL SUTIKIMO LAIKINAI NAUDOTIS VALSTYBINE ŽEME STATYBOS METU**

Plungės rajono savivaldybės meras, vadovaudamasis Lietuvos Respublikos žemės įstatymo 7 straipsnio 1 dalies 2 punktu, 34 straipsnio 1 dalimi, Lietuvos Respublikos statybos įstatymo 27 straipsnio 5 dalies 6 punktu, remdamasis Plungės rajono savivaldybės sutikimų laikinai naudotis valstybine žeme statybos metu išdavimo taisyklėmis, patvirtintomis Plungės rajono savivaldybės tarybos 2024 m. gegužės 30 d. sprendimu Nr. T1- „Dėl Plungės rajono sutikimų laikinai naudotis valstybine žeme statybos metu išdavimo taisyklių patvirtinimo“, ir atsižvelgdamas į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas ir pavardė / juridinio asmens pavadinimas)

\_\_\_\_\_\_\_ prašymą, neprieštarauja dėl laikino naudojimosi valstybinės žemės sklypu (jo dalimi)

(data)

\_\_\_\_\_\_\_\_\_\_\_\_\_\_, esančiu \_\_\_\_\_\_\_\_\_\_\_\_\_, / valstybinės žemės plotu, esančiu \_\_\_\_\_\_\_\_\_\_\_\_

(kadastro Nr.) (adresas) (vietovės pavadinimas)

\_\_\_\_\_\_\_\_\_\_\_\_\_\*.

Pagal šį sutikimą asmuo turi teisę statybos vykdymo žemės sklype (kadastro Nr.\_\_\_\_\_\_\_\_), esančiame

\_\_\_\_\_\_\_\_\_\_\_\_\_\_\_\_\_, metu naudotis tik valstybine žeme, pažymėta pridedamame plane / schemoje\*.

Sutikimas išduodamas laikinai naudoti plane / schemoje\* pažymėtą teritoriją. Sutikimas galioja tik pridedamame plane / pridedamoje schemoje\* pažymėtiems statiniams statyti.

Planas / schema\* yra neatskiriama šio sutikimo dalis.

Sutikimas galioja iki \_\_\_\_\_\_\_\_\_\_\_, bet ne ilgiau nei bus priimtas sprendimas dėl valstybinės

žemės ploto, kuriuo planuojama laikinai pasinaudoti, grąžinimo natūra, perdavimo neatlygintinai nuosavybėn, pardavimo, išnuomojimo, perdavimo neatlygintinai naudotis ar patikėjimo teise valdyti arba kol šio žemės sklypo prireiks kitoms reikmėms.

Sutikimo gavėjas įsipareigoja už naudojimąsi valstybine žeme mokėti žemės nuomos mokestį.

Pasikeitus statytojui, naujasis statytojas perima su išduotu sutikimu susijusias teises ir pareigas nekeičiant išduoto sutikimo. Naujasis statytojas įsipareigoja informuoti Savivaldybės administraciją apie išduoto sutikimo perėmimą.

Pagal sutikimą įrengta statybos aikštelė, jos aptvėrimas ir kiti statiniai bei įrenginiai yra laikinieji nesudėtingieji statiniai ir Nekilnojamojo turto registre neregistruojami.

Pasibaigus šio sutikimo terminui, nutraukus sutikimo galiojimą nesibaigus jo terminui arba pabaigus naudoti valstybinę žemę anksčiau nei baigiasi sutikimo galiojimas, pagal sutikimą įrengta statybos aikštelė, jos aptvėrimas ir kiti statiniai bei įrenginiai per 20 darbo dienų turi būti nukelti ir valstybinė žemė sutvarkoma taip, kad ji būtų iki sutikimo išdavimo dienos buvusios būklės. Apie tai privaloma raštu per 5 darbo dienas po valstybinės žemės sutvarkymo informuoti Plungės rajono savivaldybės Architektūros ir teritorijų planavimo skyrių.

Sutikimo galiojimas gali būti nutraukiamas Plungės rajono savivaldybės mero arba įgalioto Administracijos direktoriaus sprendimu nesibaigus sutikimo galiojimo terminui, kai valstybinės žemės sklypas arba valstybinės žemės plotas tampa reikalingas naudoti kitoms reikmėms, jeigu nemokamas žemės nuomos mokestis arba jeigu valstybinės žemės sklypas arba valstybinės žemės plotas bus naudojamas ne pagal šio sutikimo sąlygas. Apie sutikimo galiojimo nutraukimą Plungės rajono savivaldybės Architektūros ir teritorijų planavimo skyrius informuos raštu ne vėliau nei prieš 2 mėnesius iki sutikimo galiojimo nutraukimo.

Plungės rajono savivaldybė neatsako už patirtus nuostolius pasibaigus sutikimo galiojimo terminui arba teisės aktų nustatyta tvarka nutraukus sutikimo galiojimą nesibaigus sutikimo galiojimo terminui.

Šis sprendimas per vieną mėnesį gali būti skundžiamas Lietuvos Respublikos viešojo administravimo įstatymo nustatyta tvarka.

Savivaldybės meras

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

\*Nurodoma tai, kas reikalinga.

(**Sutikimo laikinai naudotis valstybine žeme statybos metu formos pavyzdys**)



**PLUNGĖS RAJONO SAVIVALDYBĖS ADMINISTRACIJA**

|  |  |
| --- | --- |
|  | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ |

**DĖL SUTIKIMO LAIKINAI NAUDOTIS VALSTYBINE ŽEME STATYBOS METU**

Plungės rajono savivaldybės administracijos direktorius, įgaliotas Plungės rajono savivaldybės mero (data) potvarkiu Nr. \_\_\_\_\_\_\_\_, vadovaudamasis Lietuvos Respublikos žemės įstatymo 7 straipsnio 1 dalies 2 punktu, 34 straipsnio 1 dalimi, Lietuvos Respublikos statybos įstatymo 27 straipsnio 5 dalies 6 punktu, remdamasis Plungės rajono savivaldybės sutikimų laikinai naudotis valstybine žeme statybos metu išdavimo taisyklėmis, patvirtintomis Plungės rajono savivaldybės tarybos 2024 m. gegužės 30 d. sprendimu Nr. T1- „Dėl Plungės rajono sutikimų laikinai naudotis valstybine žeme statybos metu išdavimo taisyklių patvirtinimo“, ir atsižvelgdamas į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas ir pavardė / juridinio asmens pavadinimas)

\_\_\_\_\_\_\_ prašymą, neprieštarauja dėl laikino naudojimosi valstybinės žemės sklypu (jo dalimi)

(data)

\_\_\_\_\_\_\_\_\_\_\_\_\_\_, esančiu \_\_\_\_\_\_\_\_\_\_\_\_\_, / valstybinės žemės plotu.

(kadastro Nr.) (adresas)

Pagal šį sutikimą asmuo turi teisę statybos vykdymo žemės sklype (kadastro Nr.\_\_\_\_\_\_\_\_), esančiame

\_\_\_\_\_\_\_\_\_\_\_\_\_\_\_\_\_, metu, naudotis tik valstybine žeme, pažymėta pridedamame plane / schemoje\*.

Sutikimas išduodamas laikinai naudoti plane / schemoje\* pažymėtą teritoriją. Sutikimas galioja tik pridedamame plane / pridedamoje schemoje\* pažymėtiems statiniams statyti.

Planas / schema\* yra neatskiriama šio sutikimo dalis.

Sutikimas galioja iki \_\_\_\_\_\_\_\_\_\_\_, bet ne ilgiau nei bus priimtas sprendimas dėl valstybinės

(data)

žemės ploto, kuriuo planuojama laikinai pasinaudoti, grąžinimo natūra, perdavimo neatlygintinai nuosavybėn, pardavimo, išnuomojimo, perdavimo neatlygintinai naudotis ar patikėjimo teise valdyti arba kol šio žemės sklypo prireiks kitoms reikmėms.

Sutikimo gavėjas įsipareigoja už naudojimąsi valstybine žeme mokėti žemės nuomos mokestį.

Pasikeitus statytojui, naujasis statytojas perima su išduotu sutikimu susijusias teises ir pareigas nekeičiant išduoto sutikimo. Naujasis statytojas įsipareigoja informuoti Savivaldybės administraciją apie išduoto sutikimo perėmimą.

Pagal sutikimą įrengta statybos aikštelė, jos aptvėrimas ir kiti statiniai bei įrenginiai yra laikinieji nesudėtingieji statiniai ir Nekilnojamojo turto registre neregistruojami.

Pasibaigus šio sutikimo terminui, nutraukus sutikimo galiojimą nesibaigus jo terminui arba pabaigus naudoti valstybinę žemę anksčiau nei baigiasi sutikimo galiojimas, pagal sutikimą įrengta statybos aikštelė, jos aptvėrimas ir kiti statiniai bei įrenginiai per 20 darbo dienų turi būti nukelti ir valstybinė žemė sutvarkoma taip, kad ji būtų iki sutikimo išdavimo dienos buvusios būklės. Apie tai privaloma raštu per 5 darbo dienas po valstybinės žemės sutvarkymo informuoti Plungės rajono savivaldybės Architektūros ir teritorijų planavimo skyrių.

Sutikimo galiojimas gali būti nutraukiamas Plungės rajono savivaldybės mero įgalioto Administracijos direktoriaus sprendimu nesibaigus sutikimo galiojimo terminui, kai valstybinės žemės sklypas arba valstybinės žemės plotas tampa reikalingas naudoti kitoms reikmėms, jeigu nemokamas žemės nuomos mokestis arba jeigu valstybinės žemės sklypas arba valstybinės žemės plotas bus naudojamas ne pagal šio sutikimo sąlygas. Apie sutikimo galiojimo nutraukimą Plungės rajono savivaldybės Architektūros ir teritorijų planavimo skyrius informuos raštu ne vėliau nei prieš 2 mėnesius iki sutikimo galiojimo nutraukimo.

Plungės rajono savivaldybė neatsako už patirtus nuostolius pasibaigus sutikimo galiojimo terminui arba teisės aktų nustatyta tvarka nutraukus sutikimo galiojimą nesibaigus sutikimo galiojimo terminui.

Šis sprendimas per vieną mėnesį gali būti skundžiamas Lietuvos Respublikos viešojo administravimo įstatymo nustatyta tvarka.

Administracijos direktorius

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

\*Nurodoma tai, kas reikalinga.

Plungės rajono savivaldybės sutikimų laikinai naudotis valstybine žeme statybos metu išdavimo taisyklių

2 priedas

(**Rašto dėl atsisakymo išduoti sutikimą laikinai naudotis valstybine žeme statybos metu formos pavyzdys**)



**PLUNGĖS RAJONO SAVIVALDYBĖS MERAS**

|  |  |
| --- | --- |
|  | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ |

**DĖL AtsisakymO išduoti SUTIKIMĄ LAIKINAI NAUDOTIS VALSTYBINE ŽEME STATYBOS METU**

Plungės rajono savivaldybės meras, vadovaudamasis Lietuvos Respublikos žemės įstatymo 7 straipsnio 1 dalies 2 punktu, 34 straipsnio 1 dalimi, Lietuvos Respublikos statybos įstatymo 27 straipsnio 5 dalies 6 punktu, remdamasis Plungės rajono savivaldybės sutikimų laikinai naudotis valstybine žeme statybos metu išdavimo taisyklėmis, patvirtintomis Plungės rajono savivaldybės tarybos 2024 m. gegužės 30 d. sprendimu Nr. T1- „Dėl Plungės rajono savivaldybės sutikimų laikinai naudotis valstybine žeme statybos metu išdavimo taisyklių patvirtinimo“, išnagrinėjo Jūsų \_\_\_\_\_\_\_\_\_\_ prašymą ir atsižvelgdamas į tai, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(teisės aktai ir motyvai, kuriais remiantis neišduodamas sutikimas laikinai naudotis valstybine žeme statybos metu)

atsisako išduoti sutikimą laikinai naudotis valstybinės žemės sklypu (jo dalimi) (\_\_\_\_\_\_\_\_\_\_\_\_\_\_\_),

(kadastro numeris)

esančiu \_\_\_\_\_\_\_\_\_\_\_\_\_\_, / valstybinės žemės plotu, esančiu \_\_\_\_\_\_\_\_\_\_\_\_\_\_\_\_\_\_\*.

(adresas) (vietovės pavadinimas)

Šis sprendimas per vieną mėnesį gali būti skundžiamas Lietuvos Respublikos viešojo administravimo įstatymo nustatyta tvarka

Savivaldybės meras

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

\*Nurodoma tai, kas reikalinga.

(**Rašto dėl atsisakymo išduoti sutikimą laikinai naudotis valstybine žeme statybos metu formos pavyzdys**)



**PLUNGĖS RAJONO SAVIVALDYBĖS ADMINISTRACIJA**

|  |  |
| --- | --- |
|  | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ |

**DĖL AtsisakymO išduoti SUTIKIMĄ LAIKINAI NAUDOTIS VALSTYBINE ŽEME STATYBOS METU**

Plungės rajono savivaldybės administracijos direktorius, įgaliotas Plungės rajono savivaldybės mero (data) potvarkiu Nr. \_\_\_\_\_\_\_\_, vadovaudamasis Lietuvos Respublikos žemės įstatymo 7 straipsnio 1 dalies 2 punktu, 34 straipsnio 1 dalimi, Lietuvos Respublikos statybos įstatymo 27 straipsnio 5 dalies 6 punktu, remdamasis Plungės rajono savivaldybės sutikimų laikinai naudotis valstybine žeme statybos metu išdavimo taisyklėmis, patvirtintomis Plungės rajono savivaldybės tarybos 2024 m. gegužės 30 d. sprendimu Nr. „Dėl Plungės rajono savivaldybės sutikimų laikinai naudotis valstybine žeme statybos metu išdavimo taisyklių patvirtinimo“, išnagrinėjo Jūsų \_\_\_\_\_\_\_\_\_\_ prašymą ir atsižvelgdamas į tai, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(teisės aktai ir motyvai, kuriais remiantis neišduodamas sutikimas laikinai naudotis valstybine žeme statybos metu)

atsisako išduoti sutikimą laikinai naudotis valstybinės žemės sklypu (jo dalimi) (\_\_\_\_\_\_\_\_\_\_\_\_\_\_\_),

(kadastro numeris)

esančiu \_\_\_\_\_\_\_\_\_\_\_\_\_\_, / valstybinės žemės plotu, esančiu \_\_\_\_\_\_\_\_\_\_\_\_\_\_\_\_\_\_\*.

(adresas) (vietovės pavadinimas)

Šis sprendimas per vieną mėnesį gali būti skundžiamas Lietuvos Respublikos viešojo administravimo įstatymo nustatyta tvarka.

Administracijos direktorius

(Rengėjo nuoroda)

\_\_\_\_\_\_\_\_\_\_\_\_\_\_\_\_\_\_\_\_\_

\*Nurodoma tai, kas reikalinga.

Plungės rajono savivaldybės sutikimų laikinai naudotis valstybine žeme statybos metu išdavimo taisyklių

3 priedas

**(Rašto dėl nurodymo papildyti prašymą išduoti sutikimą laikinai naudotis valstybine žeme statybos metu formos pavyzdys)**

|  |  |
| --- | --- |
| Aprašas: Herbas  **PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUS** | |
| Gavėjas | \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_  Į \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_ |

**DĖL PRAŠYMO IŠDUOTI SUTIKIMĄ LAIKINAI NAUDOTIS VALSTYBINE ŽEME STATYBOS METU IR KITŲ DOKUMENTŲ TRŪKUMŲ**

Plungės rajono savivaldybės Architektūros ir teritorijų planavimo skyrius, atsižvelgdamas į \_\_\_\_\_\_\_\_\_ prašymą \_\_\_\_\_\_\_\_\_\_\_, informuoja, kad būtina ištaisyti šiuos trūkumus: \_\_\_\_\_\_\_\_\_\_\_\_.

(data) (registracijos Nr.)

Ištaisius šiame rašte nurodytus trūkumus ir pateikus naują prašymą išduoti sutikimą laikinai naudotis valstybine žeme statybos metu, bus sprendžiamas klausimas dėl sutikimo statybos metu laikinai naudotis Plungės rajono savivaldybės patikėjimo teise valdoma valstybine žeme, esančia už žemės sklypo, kuriame planuojama vykdyti statybą, ribų, išdavimo.

(Pareigų pavadinimas) (Parašas) (Vardas ir Pavardė)

(Rengėjo nuoroda)

Plungės rajono savivaldybės sutikimų laikinai naudotis valstybine žeme statybos metu išdavimo taisyklių

4 priedas

**(faktinių duomenų patikrinimo vietovėje formos pavyzdys)**



|  |
| --- |
| **PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUS** |

|  |  |
| --- | --- |
| Išduoto sutikimo pavadinimas, data ir numeris |  |
| Žemės sklypo (-ų) kadastro Nr., adresas (-ai) ir/ar žemės ploto identifikacija |  |
| Statybą leidžiančio dokumento pavadinimas, data ir numeris |  |
| Teisės laikinai naudotis valstybine žeme statybos metu pabaigos terminas |  |

Patikrinus aukščiau nurodytą objektą buvo nustatyta, kad: (pažymėti aktualų)

|  |  |
| --- | --- |
| Valstybinė žemė atlaisvinta nuo statybinių medžiagų, mechanizmų, įrangos. Nėra šiukšlių ir kitų atliekų | Taip/Ne |
| Atkurtos valstybinės žemės dangos | Taip/Ne |
| Valstybinė žemė nėra aptverta ar kitaip apribotas patekimas į ją | Taip/Ne |

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS SUTIKIMŲ LAIKINAI NAUDOTIS VALSTYBINE ŽEME STATYBOS METU IŠDAVIMO TAISYKLIŲ PATVIRTINIMO“** |
| 2024 m. gegužės 13 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – teisės aktų nustatyta tvarka patvirtinti Plungės rajono savivaldybės sutikimų laikinai naudotis valstybine žeme statybos metu, išdavimo taisykles (toliau – Taisyklės), kurios reglamentuos Plungės rajono savivaldybės (toliau – Savivaldybė) išduodamų sutikimų statybos metu laikinai naudotis Savivaldybės patikėjimo teise valdoma valstybine žeme, esančia už žemės sklypo, kurioje planuojama vykdyti statybą, ribų (toliau – Sutikimas), išdavimo sąlygas ir tvarką. Sutikimas gali būti išduodamas naudoti tiek teisės aktų nustatyta tvarka suformuotus ir Nekilnojamojo turto registre įregistruotus valstybinės žemės sklypus (jų dalis), tiek žemės sklypais nesuformuotus valstybinės žemės plotus, esančius už žemės sklypo, kuriame planuojama vykdyti statybą, ribų (toliau – valstybinės žemės plotas). Sutikimas išduodamas statant naują statinį, rekonstruojant esamą, atliekant statinio kapitalinį ar paprastąjį remontą, atnaujinant (modernizuojant) ar griaunant statinį, jeigu valstybinės žemės sklypą (jo dalį) arba valstybinės žemės plotą numatoma laikinai naudoti statybos metu, t. y. laikinam statybinių medžiagų, dirvožemio, sapropelio ir kitokių statybos procesui užtikrinti reikalingų medžiagų sandėliavimui, konstrukcijų laikymui ir statymui, technikos ir transporto priemonių laikymui, tvoros aptvėrimui statybos vietoje. Sutikimus išduoda Savivaldybės meras arba Lietuvos Respublikos žemės įstatyme nustatyta tvarka įgaliotas Savivaldybės administracijos direktorius.

Lietuvos Respublikos Vyriausybė 2024 m. sausio 10 d. nutarimu Nr. 32 „Dėl valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo savivaldybėms valdyti patikėjimo teise“ priėmė sprendimą Nacionalinės žemės tarnybos prie Aplinkos ministerijos patikėjimo teise valdomus savivaldybių miestų ir miestelių teritorijų ribose esančius valstybinės žemės sklypus (jų dalis) ir žemės sklypais nesuformuotos valstybinės žemės plotus perduoti savivaldybėms valdyti patikėjimo teise. Sutikimai buvo išduodami vadovaujantis Išdavimo taisyklėmis, patvirtintomis Plungės rajono savivaldybės tarybos 2023 m. gruodžio 21 d. sprendimu Nr. T1-345 „Dėl Sutikimų laikinai naudotis valstybine žeme statybos metu Plungės miesto ir Plungės rajono savivaldybės miestelių teritorijose išdavimo taisyklių patvirtinimo“. Pagal minėtas taisykles Sutikimus galėjo išduoti tik Savivaldybės meras.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Šiuo metu, Savivaldybės patikėjimo teise valdoma valstybine žeme, Sutikimai statybos metu laikinai naudotis valdoma valstybine žeme, esančia už žemės sklypo, kurioje planuojama vykdyti statybą, išduodami vadovaujantis Išdavimo taisyklėmis, patvirtintomis Plungės rajono savivaldybės tarybos 2023 m gruodžio 21 sprendimu Nr. T1-345 „Dėl Sutikimų laikinai naudotis valstybine žeme statybos metu Plungės miesto ir Plungės rajono savivaldybės miestelių teritorijose išdavimo taisyklių patvirtinimo“. Savivaldybės tarybai patvirtinus naujos redakcijos Sutikimų išdavimo taisykles minėtas sprendimas panaikinamas.

**3. Kodėl būtina priimti sprendimą, kokių pozityvių rezultatų laukiama.** Savivaldybės tarybai priėmus sprendimą Sutikimus išduoti arba atsisakyti juos išduoti galės ne tik Savivaldybės meras, bet ir Lietuvos Respublikos žemės įstatyme nustatyta tvarka įgaliotas Savivaldybės administracijos direktorius, vadovaudamiesi šiomis Taisyklėmis.

**4. Lėšų poreikis ir finansavimo šaltiniai.** Savivaldybės biudžeto lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Vadovaujantis LR Korupcijos prevencijos įstatymo 8 straipsnio 1 dalies 9 ir 12 punktais atliekamas teisės akto antikorupcinis vertinimas.

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Priimtas sprendimas turi būti paskelbtas Teisės aktų registre.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Teigiamas* | *Nenumatomas* |
| *Teisinei sistemai* | *Teigiamas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Architektūros ir teritorijų planavimo skyriaus vyresn. specialistas Apolinaras Latakas